



 
Opis poslova i podaci o plaći
radnog mjesta višeg stručnog suradnika za pripremu i provedbu projekata EU iz područja odgoja, obrazovanja i sporta u Upravnom odjelu za odgoj, obrazovanje i sport 
Grada Bjelovara
1 izvršitelj/izvršiteljica, na određeno vrijeme radi poslova čiji se opseg privremeno povećao, uz obvezatni probni rad od 2 mjeseca.

Oglas je objavljen dana 8. studenoga 2021. godine, u Hrvatskom zavodu za zapošljavanje, na oglasnoj ploči i mrežnoj stranici Grada Bjelovara.
Rok za podnošenje prijava je osam dana od dana objave Oglasa u Hrvatskom zavodu za zapošljavanje odnosno do dana 16. studenoga 2021. godine.
		
Opis poslova: 
Prati zakone i ostale propise iz svog djelokruga, priprema nacrte općih i pojedinačnih akata iz svoje nadležnosti, provodi poslove u vezi tih akata, obavlja poslove iz područja brige o djeci predškolskog uzrasta, obrazovanja i sporta, koordinira rad s ustanovama, službama i udrugama građana, prati funkcionalno izvršenje proračuna, izrađuje planove nabave i vodi postupke jednostavne nabave u postupcima održavanja objekata osnovnog obrazovanja. Priprema i vodi EU projekte iz područja odgoja, obrazovanja i sporta, prati propise vezane uz provedbu EU projekata obavlja poslove izrade javnih potreba iz područja školstva i izrade proračuna te financijsko planske dokumentacije, obavlja poslove po nalogu pročelnika.

Podaci o plaći
Osnovnu plaću službenika čini zbroj umnoška koeficijenta složenosti poslova 3,24 i osnovice za obračun plaće u iznosu od 3.044,00 kuna, uvećan za dodatak na radni staž za svaku godinu radnog staža u visini 0,5% i stalni mjesečni dodatak.

Pisano testiranje
Pisano testiranje za radno mjesto višeg stručnog suradnika za pripremu i provedbu projekata EU iz područja odgoja, obrazovanja i sporta u Upravnom odjelu za odgoj, obrazovanje i sport Grada Bjelovara obuhvaća poznavanje pravnih izvora od točke 1. do 4. (70%),  pravnog izvora pod točkom 5. (20%), te pravnih izvora pod točkom 6. i 7. (10%).

Pravni izvori za pripremanje kandidata za prethodnu provjeru znanja su slijedeći:
1. Zakon o predškolskom odgoju i obrazovanju („Narodne novine“, broj 10/97, 107/07, 94/13, 98/19);
2. Zakon o odgoju i obrazovanju u osnovnoj i srednjoj školi („Narodne novine“, broj  87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20);
3. Zakon o ustanovama („Narodne novine“, broj 76/93, 29/97, 47/99, 35/08, 127/19);
4. Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15, 37/21);
5. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20);

6. Statut Grada Bjelovara, („Službeni glasnik Grada Bjelovara“, broj 2/21);
7. Odluka o ustrojstvu upravnih tijela Grada Bjelovara, (Službeni glasnik Grada Bjelovara“, broj 8/17, 9/18).

Prethodna provjera znanja i sposobnosti 

Prethodna provjera znanja i sposobnosti kandidata obuhvaća pisano testiranje i usmenu provjeru znanja (intervju). Za svaki dio provjere kandidatima se dodjeljuje broj bodova od 1 do 10.
Kandidat je obvezan pristupiti prethodnoj provjeri znanja putem pisanog testiranja. Ako kandidat ne pristupi prethodnoj provjeri znanja smatra se da je povukao prijavu na Oglas. 
Najmanje pet dana prije održavanja prethodne provjere znanja na mrežnoj stranici Grada Bjelovara www.bjelovar.hr i na oglasnoj ploči Grada Bjelovara objavit će se vrijeme održavanja prethodne provjere znanja kao i lista kandidata koji ispunjavaju formalne uvjete iz Oglasa i koji se pozivaju na pisano testiranje.
Na istoj mrežnoj stranici i oglasnoj ploči Grada Bjelovara objavit će se i lista kandidata s kojima će se održati usmena provjera znanja (intervju). Usmena provjera znanja provodi se samo s kandidatima koji su ostvarili najmanje 50% bodova iz svakog dijela provjere znanja na provedenom pisanom testiranju.
Izrazi koji se koriste, a imaju rodno značenje, koriste se neutralno i odnose se jednako na muški i ženski rod.

Bjelovar, 8. studenoga 2021.                                                    PREDSJEDNIK

